Visit Site
Recommended byColombia
ఎస్ఆర్‌టి ఎంటర్‌టైన్‌మెంట్ బ్యానర్‌పై రవితేజ హీరోగా రామ్ తాళ్లూరి నిర్మిస్తున్న చిత్రం ‘నేలటిక్కెట్టు’. ‘సోగ్గాడే చిన్నినాయనా’, ‘రారండోయ్ వేడుక చూద్దాం’ లాంటి సూపర్ హిట్ చిత్రాలను తెరకెక్కించిన కళ్యాణ్‌కృష్ణ కురసాల ఈ సినిమాకు దర్శకత్వం వహిస్తున్నారు. నేడు శ్రీరామ నవమి సందర్భంగా తెలుగు ప్రేక్షకులకు శుభాకాంక్షలు తెలియజేస్తూ ‘నేలటిక్కెట్టు’ కొత్త పోస్టర్‌ను విడుదల చేశారు. ఈ పోస్టర్‌లో మాస్ మహారాజా మంచి ఎనర్జీతో పాత రవితేజను గుర్తుకు తెస్తున్నాడు.
కాగా, ‘నేలటిక్కెట్టు’ షూటింగ్ ముగింపు దశకు చేరుకుంది. సకుటుంబ సమేతంగా చూసేవిధంగా ఈ చిత్రం రూపుదిద్దుకుంటోందని నిర్మాత రామ్ తాళ్ళూరి తెలిపారు. దాదాపూ 80 శాతం షూటింగ్ పూర్తయిందని, మరో మూడు పాటలు చిత్రీకరించాల్సి ఉందని వెల్లడించారు. అన్ని కార్యక్రమాలు పూర్తిచేసుకుని మే 24న విడుదల చేయనున్నట్లు స్పష్టం చేశారు. రవితేజ సరసన మాళవిక శర్మ హీరోయిన్‌గా నటిస్తున్న ఈ చిత్రంలో జగపతిబాబు, బ్రహ్మానందం, జయప్రకాశ్, రఘుబాబు, సుబ్బరాజు, ఆలి, పోసాని కృష్ణమురళి, అన్నపూర్ణ, ప్రియదర్శి, ప్రభాస్ శ్రీను, పృథ్వీ, సురేఖా వాణి, ప్రవీణ్ తదితరులు ముఖ్య పాత్రలు పోషిస్తున్నారు. ‘ఫిదా’ ఫేం శక్తికాంత్ కార్తీక్ సంగీతం అందిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.